ΚΑΝΟΝΙΣΜΟΣ (ΕΚ) αριθ. 1797/95 ΤΗΣ ΕΠΙΤΡΟΠΗΣ της 25ης Ιουλίου 1995 για κατάργηση του κανονισμού (ΕΟΚ) αριθ. 2253/92 και για τροποποίηση του κανονισμού (ΕΚ) αριθ. 2883/94 για τον καθορισμό του ισοζυγίου προβλέψεων εφοδιασμού των Καναρίων Νήσων σε γεωργικά προϊόντα που υπάγονται στο νέο καθεστώς που προβλέπεται στα άρθρα 2 έως 5 του κανονισμού (ΕΟΚ) αριθ. 1601/92 του Συμβουλίου

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 822/87 του Συμβουλίου της 16ης Μαρτίου 1987 περί κοινής οργανώσεως αγοράς στον αμπελοοινικό τομέα (1), όπως τροποποιήθηκε τελευταία από τον κανονισμό (ΕΚ) αριθ. 1544/95 (2), και ιδίως το άρθρο 56 παράγραφος 4,

τον κανονισμό (ΕΟΚ) αριθ. 1601/92 του Συμβουλίου της 15ης Ιουνίου 1992 για ειδικά μέτρα που αφορούν ορισμένα γεωργικά προϊόντα υπέρ των Καναρίων Νήσων (3), όπως τροποποιήθηκε τελευταία από τον κανονισμό (ΕΚ) αριθ. 3290/94 (4), και ιδίως το άρθρο 2, το άρθρο 3 παράγραφος 4, το άρθρο 4 παράγραφος 4 και το άρθρο 7 εδάφιο δεύτερο,

Εκτιμώντας:

ότι, για την εφαρμογή των άρθρων 2 και 3 του κανονισμού (ΕΟΚ) αριθ. 1601/92, πρέπει να προσδιοριστούν οι ποσότητες επιτραπέζιων οίνων και παρόμοιων οίνων τρίτων χωρών που τυγχάνουν του ειδικού καθεστώτος που έχει θεσπισθεί από τον ανωτέρω κανονισμό για τον εφοδιασμό των Καναρίων Νήσων 7 ότι, χάριν ευχερείας, για την εφαρμογή του εν λόγω καθεστώτος, πρέπει να καθοριστούν οι ποσότητες αυτές για την περίοδο από 1ης Σεπτεμβρίου 1995 έως 30 Ιουνίου 1996 7 ότι, αναμένοντας να καθορισθούν σαφείς στόχοι για να διασφαλισθεί ο εφοδιασμός με οίνο των Καναρίων Νήσων, στο πλαίσιο του ειδικού καθεστώτος ενίσχυσης που έχει θεσπισθεί από τον ανωτέρω αναφερόμενο κανονισμό, πρέπει κατ' αρχήν και για να εξασφαλισθεί η συνέχεια του συστήματος, να παραταθούν, για δέκα μήνες, οι ποσότητες οίνων και το επίπεδο των ενισχύσεων που ισχύουν κατά την περίοδο 1994/95 7 ότι οι ενισχύσεις για τον εφοδιασμό πρέπει να προσδιοριστούν λαμβάνοντας υπόψη τους όρους που προκύπτουν από τη γεωγραφική θέση του αρχιπελάγους 7 ότι πρέπει να προσδιοριστούν οι ποσότητες οίνων και τα ποσά της ενίσχυσης στην υφιστάμενη κατάσταση της αγοράς 7 ότι, για λόγους σαφήνειας, η Επιτροπή εξέδωσε τον κανονισμό (ΕΚ) αριθ. 2790/94 της 16ης Νοεμβρίου 1994 για κοινούς λεπτομερείς κανόνες εφαρμογής του κανονισμού (ΕΟΚ) αριθ. 1601/92 του Συμβουλίου για ειδικά μέτρα που αφορούν ορισμένα γεωργικά προϊόντα υπέρ των Καναρίων Νήσων (5), όπως τροποποιήθηκε από τον κανονισμό (ΕΚ) αριθ. 2883/94 (6) 7 ότι πρέπει να γίνει αναφορά στις διατάξεις αυτές και για τον τομέα του οίνου, καταργώντας από 1ης Σεπτεμβρίου 1995 τον κανονισμό (ΕΟΚ) αριθ. 2253/92 της Επιτροπής (7), όπως τροποποιήθηκε τελευταία από τον κανονισμό (ΕΟΚ) αριθ. 3332/94 (8), που αφορά αποκλειστικά τον εν λόγω τομέα 7 ότι ο κανονισμός (ΕΟΚ) αριθ. 2883/94 της Επιτροπής καθόρισε το ισοζύγιο προβλέψεων εφοδιασμού των Καναρίων Νήσων για τα γεωργικά προϊόντα 7 ότι θα πρέπει να ενσωματωθούν στον κανονισμό αυτό τα προϊόντα του αμπελοοινικού τομέα 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οίνων,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το παράρτημα του παρόντος κανονισμού προστίθεται ως νέο παράρτημα ΧΙΙ στο παράρτημα του κανονισμού (ΕΚ) αριθ. 2883/94.

Άρθρο 2

Οι ποσότητες που καθορίζονται για οιοδήποτε των προϊόντων που υπάγονται στους κωδικούς ΣΟ ex 2204 21 και 2204 29 μπορούν να ξεπεραστούν στο όριο του 20 %, υπό τον όρο ότι τηρείται η συνολική ποσότητα που έχει καθορισθεί στο παράρτημα.

Άρθρο 3

Ο συναλλασσόμενος μπορεί να αποσύρει την αίτηση πιστοποιητικού που έχει υποβάλει εντός τριών εργάσιμων ημερών από την ημερομηνία ανακοίνωσης του ενιαίου ποσοστού μείωσης κατ' εφαρμογή του άρθρου 8 παράγραφος 2 του κανονισμού (ΕΚ) αριθ. 2790/94.

Άρθρο 4

Καταργείται ο κανονισμός (ΕΟΚ) αριθ. 2253/92.

Άρθρο 5

Ο παρών κανονισμός αρχίζει να ισχύει την 1η Σεπτεμβρίου 1995.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 25 Ιουλίου 1995.

Για την Επιτροπή Franz FISCHLER Μέλος της Επιτροπής

ΠΑΡΑΡΤΗΜΑ

«ΠΑΡΑΡΤΗΜΑ ΧΙΙ (εφαρμοζόμενο από 1ης Σεπτεμβρίου) ΠΡΟΪΟΝΤΑ ΤΟΥ ΑΜΠΕΛΟΟΙΝΙΚΟΥ ΤΟΜΕΑ α) Ποσότητες >ΘΕΣΗ ΠΗΝΑΚΑ>

β) Χορηγούμενα ποσά ενίσχυσης >ΘΕΣΗ ΠΗΝΑΚΑ>